Bareirasas
Bareirasas (port. Barreiras) – miestas rytų Brazilijoje, Bahijos valstijos vakarinėje dalyje, 853 km nuo Salvadoro, Ešpigan Mestrės masyve, prie Grandės upės (San Fransisko intakas). Per miestą eina Brazilijos–Salvadoro plentas, yra oro uostas. Tekstilės (medvilnės valymas ir verpimas), maisto pramonė. Sojų, kukurūzų, ryžių, medvilnės, pupelių auginimo ir galvijininkystės regiono prekybinis centras. Vystomas turizmas (lankomi Galjeiros kriokliai, urvai, kalnai).